CELEX: 62017TN0658
Language: sl
Date: 2017-09-21 00:00:00
Title: Zadeva T-658/17: Tožba, vložena 21. septembra 2017 – Stichting Against Child Trafficking/OLAF

27.11.2017   
            
            
               SL
            
            
               Uradni list Evropske unije
            
            
               C 402/48
            
         Tožba, vložena 21. septembra 2017 – Stichting Against Child Trafficking/OLAF
   (Zadeva T-658/17)
   (2017/C 402/64)
   Jezik postopka: angleščina
   
      Stranki
   
   
      Tožeča stranka: Stichting Against Child Trafficking (Nijmegen, Nizozemska) (zastopnik: E. Agstner, odvetnik)
   
      Tožena stranka: Evropski urad za boj proti goljufijam
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Odločbo Evropskega urada za boj proti goljufijam (OLAF) z dne 3. avgusta 2017 v zadevi OC/2017/0451, da se ne začne upravna preiskava, razglasi za nično;
            
         
               —
            
            
               Uradu naloži, naj začne upravno preiskavo ter glede na njegove ugotovitve posreduje zadevo nacionalnim organom kazenskega pregona zaradi kazenskega postopka in/ali institucijam Unije zaradi upravnega postopka;
            
         
               —
            
            
               Uradu naloži plačilo stroškov postopkov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog se nanaša na to, da naj bi Urad kršil pravo Unije ter storil očitne napake pri presoji
               
                           —
                        
                        
                           Izpodbijana odločba ni v skladu s temeljnimi vrednotami Evropske unije, acquis communautaire in Konvencijo Združenih narodov o otrokovih pravicah ter temelji na očitno napačni razlagi dokumentov v spisu.
                        
                     
         
               2.
            
            
               Drugi tožbeni razlog se nanaša na opustitev ukrepanja in začetka preiskave
               
                           —
                        
                        
                           Urad ni upošteval povezave med prejšnjimi in sedanjimi učinki sredstev Unije, ki so bila porabljena za organizacije in politike, ki so bile v nasprotju s pravom Unije in vrednotami Unije.
                        
                     
         
               3.
            
            
               Tretji tožbeni razlog temelji na pravici do izjave
               
                           —
                        
                        
                           Urad očitno ni imel interesa za odkritje resnice, saj ni želel poklicati prič ter se ni želel sestati s tožečo stranko.
                        
                     
         
               4.
            
            
               Četrti tožbeni razlog se nanaša na kršitve postopkov
               
                           —
                        
                        
                           Ni zapisnika glede sestanka z dne 10. septembra 2014, na katerem so tožeča stranka in dva uradnika Evropske komisije predložili izjave in podporna dejstva.